काराकोरम के पूरुब में अक्साई चिन के पठार बा, उत्तर में तिब्बत के पठार के किनारा आ यारकंद आ काराकाश नदी के घाटी से एकर चौहद्दी बने ले  जिनहन के ओह पार कुनलुन परबत श्रेणी पड़े ला; उत्तर-पच्छिम में एकर जुड़ाव पामीर के पठार से होला आ दक्खिनी सीमा पर पच्छिम से पूरुब के क्रम में गिलगित, सिंधु आ श्योक नदी के घाटी बाड़ी स जे एकरा के हिमालय परबत से अलगा करे लीं। ई नदी उत्तर-पच्छिम मुँह के बहे लीं आ अचानक मुड़ के पाकिस्तान के मैदानी हिस्सा में प्रवेश करे लीं। काराकोरम के लगभग बीचोबीच काराकोरम दर्रा बाटे जे लद्दाख आ यारकंद के बीचा में आवागमन के इतिहासी रस्ता आ बहुत महत्व के ब्यापारिक मार्ग रहल जे अब चालू ना बाटे।